Landsholdet skal være mere selvstændigt, derfor finder holdet nu andre grydelåge end dem, der findes i Aalborg. Fremover skal landsholdet træne på Hotel Legoland ved Billund Culinary Institute of Denmark ved Aalborg Teknisk Skole har hidtil varetaget sekretariatsfunktionen og været hjemmebane for landsholdet. Pr. 30. april flyttes træningsstedet og samme dato overgår sekretariatsfunktionen til Dansk Fødevareforum - den endelige afklaring af sekretariatets varetagelse er dog endnu ikke foretaget. - Aalborg Teknisk Skole er stolte af at have bidraget til kokkelandsholdets genopstartsfase ved blandt andet at have stillet de helt rigtige rammer til rådighed. Aalborg Teknisk Skole ønsker kokkelandsholdet al mulig held og lykke med den fortsatte konsolidering og træningen frem mod nye mesterskaber, siger Lars Mahler, direktør på Aalborg Tekniske Skole Kokkelandsholdet, med en lang række af landets fremmeste kokke som medlemmer, blandt andre den nylige sølvmedaljevinder ved Bocuse d'Or Rasmus Kofoed og Årets Kok Ronny Emborg, blev genoprettet i foråret 2004 efter en pause på 12 år. Sidste efterår deltog landsholdet ved VM i Luxembourg med en pæn 7. plads som resultat. Med flytningen kan landsholdet fortsætte træningen frem mod næste års kokke-OL i Tyskland.

Referat:
Det danske kokkelandshold og Culinary Institute of Denmark (Aalborg Tekniske Skole) har hidtil haft et frugtbart samarbejde, men det er nu slut